Mikroelektromechanikai rendszerek (GKLB\_INTM020)

Felhasználói dokumentáció  
Beléptetőrendszer

**Tartalomjegyzék**

[Köszönetnyilvánítás 1](#_Toc122188983)

[Használati utasítás 1](#_Toc122188984)

[Garancia 2](#_Toc122188985)

# Köszönetnyilvánítás

Tisztelt Vásárló!   
  
Köszönjük megtisztelő bizalmát, hogy ezt a beléptetőrendszert vásárolta meg, mely megkönnyíti mindennapjait. Ez a forradalmian új és minőségi rendszer az első lépcsőfok, hogy belépjen a teljes automatizálás világába.

# Használati utasítás

Mielőtt üzembe helyezné, kérjük, olvassa el figyelmesen a teljes használati utasítást annak érdekében, hogy megfelelően tudja kezelni a későbbi hibák/sérülések elkerülése érdekében.

Az alábbi pontokban felsoroljuk azokat a fontos szabályokat, melyeket ajánlott betartani a használata során.

* A termék nem vízálló, használata során mindig száraz kézzel működtesse. Ha szabad ég alatt használja, kérjük, látogasson el a weboldalunkra, ahol további tároló dobozokat talál és vásárolhat a megfelelő vízhatlanság érdekében.
* A termék elektromos árammal működik, áramszünet esetén a készüléket ne indítsa azonnal újra, használata előtt várjon legalább 15 percet.
* Ha a terméket villámcsapás éri, ne használja tovább a terméket, forduljon ügyfélszolgálatunkhoz.
* A terméket szigorúan rendeltetés alapján szabad működtetni, ellenkező esetben a jótállás érvényét veszítheti.
* A terméken ne végezzen átalakításokat, forrasztásokat, hegesztéseket. Ellenkező esetben a garancia érvényét veszíti.

A termék üzembehelyezését és használatát az alábbiak szerint kell elvégezni:

Amennyiben beltéri használatra vásárolta meg, kérjük a megfelelő felfüggesztési pontok mentén a kívánt falra felfúrni, ellenkező esetben biztosítsa a megfelelő rögzítést a stabil működés érdekében.  
A termék egyik végén egy USB port található, melyet csatlakoztatni kell egy számítógéphez. A kapcsolat létrejötte után a szoftver felismeri a csatlakozást és megkezdi a kompatibilitási ellenőrzéseket. A weboldalunkról letöltheti a készülék legfrissebb szoftverét, ha a termék aljáról begépeli a sorozatszámot. A szoftveren belül testre szabhat különböző beállításokat. A szoftver első elindítása alkalmával a programot rátölti automatikusan a termékre, így már használhatja is. Amennyiben bármilyen problémát tapasztal, kérjük, vegye fel a kapcsolatot ügyfélszolgálatunkkal.  
  
Amennyiben kültéri használatra vásárolta meg a terméket, weboldalunkról kiválaszthatja az Önnek legszimpatikusabb házat a megfelelő működés érdekében.

A termék használata nagyon egyszerű, felszerelés után az olvasóhoz érintve a kiválasztott kártyát a zár automatikusan elfordul és kinyílik az ajtó, ezzel megkönnyítve az Ön és családja életét a mindennapokban.

# Garancia

A termékre 24 hónap garanciát vállal a gyártó annak függvényében, hogy a terméket rendeltetésszerűen, a Használati utasításban leírtak alapján működtette. Amennyiben bármilyen kérdése felmerülne a termékkel kapcsolatban, kérjük, látogassa meg Weboldalunkat.